Σε συνέχεια της ΚΥΑ με αριθμ. Δ1α/ΓΠ.οικ. 28237 (1699/ΦΕΚ Β΄/05-05-2020), που αφορά στην  επανέναρξη λειτουργίας συγκεκριμένων εκπαιδευτικών δομών, η οποία συμπεριλαμβάνει τα ΑΕΙ και ρυθμίζει θέματα επανέναρξης διεξαγωγής πρακτικής άσκησης, εργαστηριακών και κλινικών ασκήσεων, διενέργειας εξετάσεων και λειτουργία των εστιών για τους φοιτητές

Σας ενημερώνουμε για τα εξής:

**Η πρακτική άσκηση των φοιτητών που είχαν ξεκινήσει την πρακτική τους άσκηση και διακόπηκε λόγω του COVID-19 δύναται να ξεκινήσει υπό τις εξής προϋποθέσεις**:

* Οι ΦΥΠΑ στους οποίους διεξάγεται η πρακτική άσκηση δεν τελούν σε προσωρινή απαγόρευση λειτουργίας
* Η πρακτική άσκηση στους ΦΥΠΑ θα υλοποιείται σύμφωνα με τους ειδικότερους όρους και κανόνες για τη διασφάλιση της δημόσιας υγείας, οι οποίοι έχουν τεθεί σε ισχύ για τους εργαζομένους κάθε φορέα
* Έχει υποβληθεί το Έντυπο Ε3.5 ΔΙΑΚΟΠΗΣ στην ΕΡΓΑΝΗ, σύμφωνα με τις προηγούμενες ανακοινώσεις (και έχει αποσταλεί στο αρμόδιο γραφείο πρακτικής άσκησης)
* Ο ΦΥΠΑ θα απασχολήσει με πλήρες ωράριο και με φυσική παρουσία τον φοιτητή (5ήμερο – 8ωρο)
* Μπορεί να διασφαλιστεί ότι -τηρώντας τις οδηγίες για την διατήρηση της δημόσιας υγείας- θα υπογραφούν οι συμβάσεις από όλους τους εμπλεκόμενους (Φοιτητής, ΦΥΠΑ, Επιστημονικός Υπεύθυνος Τμήματος, Ιδρυματικός Υπεύθυνος και Νόμιμος Εκπρόσωπος ΠΑΔΑ) τουλάχιστον μία εβδομάδα πριν την επανέναρξη της πρακτικής άσκησης, ώστε να υποβληθεί η νέα έναρξη πρακτικής άσκησης στην ΕΡΓΑΝΗ (η νέα έναρξη στην ΕΡΓΑΝΗ, πρέπει να αποσταλεί στο αρμόδιο γραφείο πρακτικής άσκησης)

**Στην περίπτωση που διασφαλίζονται τα ανωτέρω:**

* **Οι πρώτες διαθέσιμες ημερομηνίες επανέναρξης** πρακτικής άσκησης είναι οι:
* 20/05/2020
* 01/06/2020
* 15/06/2020
* Οι φοιτητές θα επικοινωνήσουν με τον Επιστημονικό Υπεύθυνο του κάθε Τμήματος για να δηλώσουν την επιθυμία να συνεχίσουν την πρακτική τους άσκηση
* Εφόσον ο Επιστημονικός Υπεύθυνος συμφωνεί με τη συνέχιση της πρακτικής άσκησης, θα αποστέλλεται στο αρμόδιο γραφείο πρακτικής άσκησης πίνακας ανάθεσης με την προτεινόμενη ημερομηνία έναρξης πρακτικής άσκησης
* Η ημερομηνία λήξης της πρακτικής άσκησης, θα υπολογίζεται από την αρμόδια Υπηρεσία του ΠΑΔΑ, με βάση το υπόλοιπο ημερών του κάθε φοιτητή για την ολοκλήρωση της πρακτικής του άσκησης
* Αφού τηρηθούν οι νόμιμες διαδικασίες ανάθεσης, θα αποστέλλεται (μέσω του Επιστημονικού Υπευθύνου) στον φοιτητή η σύμβαση προς υπογραφή
* Αφού υπογραφεί η σύμβαση από τον φοιτητή και τον Νόμιμο Εκπρόσωπο του ΦΥΠΑ, θα διαβιβάζεται σε έντυπη μορφή στον Επιστημονικό Υπεύθυνο (κατόπιν επικοινωνίας μαζί του)
* Ο Επιστημονικός Υπεύθυνος κάθε Τμήματος, κατόπιν ραντεβού, θα διαβιβάζει τις υπογεγραμμένες και από τον ίδιο συμβάσεις στο αρμόδιο γραφείο πρακτικής άσκησης
* Οι πλήρως υπογεγραμμένες συμβάσεις θα σκανάρονταιαπό τα στελέχη του αρμόδιου γραφείο πρακτικής άσκησης και θα αποστέλλονται στον Επιστημονικό Υπεύθυνο κάθε Τμήματος
* Ο Επιστημονικός Υπεύθυνος στη συνέχεια θα αποστέλλει τις συμβάσεις στους φοιτητές, για να αναρτηθούν εγκαίρως στην ΕΡΓΑΝΗ

**ΣΗΜΕΙΩΣΗ 1:** Απαγορεύεται η προσέλευση των φοιτητών στα Γραφεία Πρακτικής Άσκησης. Η διακίνηση των συμβάσεων θα γίνεται αποκλειστικά από τους Επιστημονικούς Υπευθύνους των Τμημάτων κατόπιν ραντεβού.

**ΣΗΜΕΙΩΣΗ ΓΙΑ ΤΙΣ ΝΕΕΣ ΠΡΑΚΤΙΚΕΣ:** Για τους φοιτητές των οποίων είχε εγκριθεί η πρακτική άσκηση μέσω ΕΣΠΑ, αλλά λόγω του COVID-19 δεν πρόλαβαν να ξεκινήσουν, και για τους φοιτητές που επιθυμούν να αλλάξουν ΦΥΠΑ θα βγει νέα ανακοίνωση, ωστόσο πιο πιθανή ημερομηνία έναρξης θα είναι η 01/06/2020.